DOI: 10.14457/tu.the.2017.1561
title: การส่งเสริมอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ในการดูแลคนพิการในชุมชน จังหวัดสระบุรี

description: สารนิพนธ์เรื่อง “การส่งเสริมอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ในการดูแลคนพิการในชุมชน จังหวัดสระบุรี” มีวัตถุประสงค์เพื่อศึกษาการส่งเสริมอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) และปัญหาอุปสรรคในการทำงานของอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ในการดูแลคนพิการโดยชุมชน จังหวัดสระบุรี เป็นการวิจัยเชิงปริมาณ ประชากรที่ศึกษาเป็นผู้แทนขององค์กรปกครองส่วนท้องถิ่น ผู้ปฏิบัติงานด้านคนพิการของโรงพยาบาลส่งเสริมสุขภาพตำบล (รพ.สต.) อาสาสมัครพัฒนาสังคมและความมั่นคงของมนุษย์ช่วยเหลือคนพิการ(อพมก.) และเจ้าหน้าที่สำนักงานพัฒนาสังคมและความมั่นคงของมนุษย์จังหวัดสระบุรี รวมทั้งสิ้น 178 คน ใช้แบบสอบถามเป็นเครื่องมือในการจัดจัดเก็บข้อมูล วิเคราะห์ข้อมูลทางสถิติด้วยวิธี SPSS ใช้สถิติ ค่าร้อยละ ค่าเฉลี่ย ค่าเบี่ยงเบนมาตรฐาน ค่า t-test และ One-Way ANOVAผลการศึกษาพบว่า ผู้ปฏิบัติงานด้านการส่งเสริมอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) เป็นเพศหญิงมากกว่าเพศชาย ส่วนใหญ่มีอายุระหว่าง 46-55 ปี สำเร็จการศึกษาในระดับประถมศึกษา ปฏิบัติงานในสังกัดหน่วยงานของสำนักงานพัฒนาสังคมและความมั่นคงของมนุษย์จังหวัดสระบุรี ระยะเวลาในการปฏิบัติงานด้านคนพิการอยู่ระหว่าง 6-10 ปี ผลการศึกษา พบว่า ส่วนใหญ่ผู้ปฏิบัติงานฯอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.)การส่งเสริมบทบาทอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ด้านการค้นหาคนพิการ ในการสำรวจคนพิการเพื่อรู้จำนวนคนพิการ และที่อยู่ของคนพิการ อยู่ในระดับมาก ด้านการจดทะเบียนคนพิการ ส่วนใหญ่การแนะนำคนพิการไปตรวจร่างกายเพื่อจดทะเบียนคนพิการ ด้านการศึกษา ด้านการอาชีพและด้านการมีส่วนร่วมในกิจกรรมทางสังคม อยู่ในระดับมาก ด้านการประสานงานกับคนพิการ ครอบครัว องค์กรปกครองส่วนท้องถิ่น และผู้เกี่ยวข้องในชุมชน ส่วนใหญ่การแนะนำตัวของอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) และการประสานงานเพื่อค้นหาปัญหาและความต้องการของคนพิการในพื้นที่ มีค่าร้อยละเท่ากัน คือ อยู่ในระดับปานกลาง ด้านการจัดทำแผนงานบุคคล ส่วนใหญ่การจัดบริการที่คนพิการพึงได้รับตามความต้องการและความจำเป็นสอดคล้องกับสภาพปัญหาของคนพิการ อยู่ในระดับมาก ด้านการจัดบริการทางสังคมสำหรับคนพิการ ส่วนใหญ่ การฝึกทักษะคนพิการให้สามารถประกอบกิจวัตรประจำวันด้วยตนเองในด้านการรับประทานอาหาร อยู่ในระดับปานกลาง ปัญหาอุปสรรคในการทำงานของอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ปัญหาเกี่ยวกับอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ส่วนใหญ่การไม่ได้รับงบสนับสนุนในการปฏิบัติงานของอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) อยู่ในระดับปานกลาง ปัญหาอุปสรรคของหน่วยงานในการส่งเสริมบทบาทอาสาสมัครอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ปัญหาเกี่ยวกับหน่วยงาน ส่วนใหญ่หน่วยงานระดับจังหวัดขาดการส่งเสริมการจัดกิจกรรมของคนพิการอย่างต่อเนื่อง อยู่ในระดับปานกลาง ปัญหาเกี่ยวกับนโยบายกระทรวง ส่วนใหญ่หน่วยงานระดับกระทรวงไม่มีการจัดสรรค่าตอบแทนแก้ปัญหาและอุปสรรคของหน่วยงานในการส่งเสริมบทบาทอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.)ด้านนโยบายกระทรวง อยู่ในระดับมากข้อเสนอแนะด้านอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) คือ หน่วยงานระดับจังหวัดควรมีฐานข้อมูลอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) มาใช้พัฒนาแผนงานหรือโครงการด้านคนพิการ และส่งเสริมให้อาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ปฏิบัติงานตามแผนปฏิบัติการประจำปี ด้านหน่วยงาน คณะอนุกรรมการส่งเสริมและพัฒนาคุณภาพชีวิตคนพิการประจำจังหวัดมีการประชุมเพื่อขับเคลื่อนงานด้านคนพิการให้เป็นไปตามแผนปฏิบัติการประจำปี ควรมีนโยบายจากส่วนกลางในการส่งเสริมให้เกิดการขับเคลื่อนงานอาสาสมัครอย่างต่อเนื่อง สำหรับข้อเสนอในระดับผู้ปฏิบัติ คือ ผู้ปฏิบัติงานควรมีการนิเทศติดตามการปฏิบัติงานของอาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) ในการดูแลคนพิการที่อาศัยอยู่ในชุมชนอย่างต่อเนื่อง